Niy ma nadziyje dlŏ ludzkości #3
- Facebook prōbuje sprywatyzować prywatność,
- Baba chce wylyczyć bajtla z autyzmu przepisami z internetu,
- Chop porywŏ ruły i jedzie ś niymi tak, żeby dać sie chycić,
- Youtuberka padŏ, że weganizmym wylyczyła sie z raka.
Facebook ôferuje ôd niydŏwna swōj włŏsny VPN, znaczy ekstra zabezpieczynie, co dziynki niymu idzie być anōnimowym we internecie. Nŏczynie sie nazywŏ Onavo Protect i Facebook niy gŏdŏ, iże ôno tyż zbiyrŏ dlŏ portalu informacyje ô używŏczach. Przesyłŏ tyż dane ô aplikacyjach zainstalowanych na mobilniŏku, tym jak sōm używane, i tyj, jake sie strōny ôglōndŏ. Facebook mŏ naprŏwdã jakõś ekstra definicyjõ anōnimowości.
We Indianapolis we USA kobiyta chciała wylyczyć swoje dziecko z autyzmu, tōż znŏdła na grupie na Facebooku przepis na miksturã, co miała jã dać bajtlowi do piciŏ. Problym w tym, że szpecyjoł składym sie niy rōżniōł fest ôd wybielacza. Dzieckym już zajmuje sie dinst, lyku na autyzm durch niy widać.
Inkszy Amerykōn porwoł ruły, coby je przedać. Jak jechoł do recyklingu, to rułami roztrzaskoł trzi auta, co z naprzeciwka jechały, bo wraziōł je do auta tak, iże wystŏwały z bocznych ôkyn. Niy ma co ôczekować ôd złodziyja, żeby mioł inteligyncyjõ.
Youtuberka, co prowadziyła kanał Liz & Mari i w nim padała ludziōm, że głymbokŏ wiara pozbyła jã lesbijskigo spusobu życiŏ, a wegańskŏ dieta wylyczyła jã z raka, umarła na raka.
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn